Kūlgrinda

Kūlgrinda is 'n Litause musiekgroep wat hulle op rituele polifoniese religieuse musiek toespits. Die groep is in 1990 deur Inija en Jonas Trinkūnas (1939−2014), leiers en hoëpriesters van Litaue se Baltiese geloofsgemeenskap Romuva, in die lewe geroep. Die ander groeplede is jongmense tussen die ouderdom van 17 en 25 jaar.

Die groep tree gereeld in tradisionele 10de tot 12de eeuse Litause kleredrag op wat volgens argeologiese vondse gerekonstrueer is. Die naam Kūlgrinda is afgelei van tradisionele Litause klippaaie wat dikwels ook onder water deur moerasgebiede en mere geloop het en in die voor-Christelike tydperk as heilige inisiasiepaaie beskou is.

Kūlgrinda se musikale repertoire sluit tradisionele liedere, himnes, sutartinės (ou polifoniese volksliedere), gebede en danse in wat met Middeleeuse instrumente soos tromme en doedelsakke begelei word. Kūlgrinda het in die afgelope jare 'n aantal albums opgeneem en vrygestel, waaronder

 Rites of Fire (2002),
 Perkūno Giesmės (2003),
 Sotvaras (2004, 'n gemeenskaplike Kersfeesprojek met die Litause musiekkunstenaar Donis) en
 Prussian Chants (2005, wat die uitgestorwe Pruisiese taal laat herleef).

Kūlgrinda word gereeld uitgenooi om by funksies en feestelikhede in Litaue op te tree.

Diskografie 
 Kūlgrinda (1996)
 Žalvarinis (saam met Ugnėlakis, 2002)
 Ugnies apeigos (2002)
 Sotvaras (saam met Donis, 2003)
 Perkūno giesmės (2003)
 Prūsų giesmės (2005)
 Giesmės Saulei (2007)
 Giesmės Valdovui Gediminui (Himnes tot koning Gediminas, 2009)
 Giesmės Žemynai ("Himnes tot die aardgodin Žemyna", saam met Donis, 2013)
 Giesmės Austėjai (2018)

Eksterne skakels 
Media (MP3-snitte en video's)
 youtube.com: Kūlgrinda performance (Dijūta kalnali)
 Muzikos informacijos ir leidybos centras: Kūlgrinda
 www.draugiem.lv: Kūlgrinda
 vimeo.com: Kūlgrinda en ander groepe op die Litause musiekfees Mėnuo Juodaragis (2008, video)
 youtube.com: KŪLGRINDA ir DONIS - "Šiaip sėjau – Šventa Žemelė" (2013)
 youtube.com: Kūlgrinda tydens die internasionale fees van outentieke volksmusiek "Skamba skamba kankliai" wat jaarliks in Mei in Vilnius plaasvind
Kūlgrinda op die Litause Sangfees van 2018 in Vilnius
 youtube.com: Chants to Lithuanian Gods

Litause musiekgroepe